nahid-hub/BLUGE-bengali-wikipedia-section-title-prediction huggingface dataset:
স্যালভেশন আর্মি  হচ্ছে অন্যতম পুরোনো ও বৃহত্তম সংস্থা যা সুবিধাবঞ্চিত মানুষদের পক্ষে কাজ করছে। যদিও এটি একটি দাতব্য সংস্থা, তবে শুরু থেকেই এটি অনেক সংখক স্বেচ্ছাসেবী কর্মসূচির আয়োজন করেছে। উনিশ শতকের পূর্বে, লোকদের প্রয়োজনে সহায়তা করার জন্য কিছু আনুষ্ঠানিক দাতব্য সংস্থা ছিল।

২০ শতকের প্রথম কিছু দশকে, অনেকগুলো স্বেচ্ছাসেবী সংস্থা শুরু হয়েছিল, যার মধ্যে ছিল রোটারি ইন্টারন্যাশনাল, কিয়ানিস ইন্টারন্যাশনাল, এসোসিয়েশন অফ জুনিয়র লিগ্স ইন্টারন্যাশনাল, আর লায়ন্স ক্লাবস ইন্টারন্যাশনাল।

দ্য গ্রেট ডিপ্রেশন একটি প্রথম বৃহৎপরিসরে, দেশব্যাপী একটি নির্দিষ্ট প্রয়োজনে স্বেচ্ছাসেবী কাজের মধ্যে সমন্বয়ের উদ্যোগ দেখিয়েছিলো।দ্বিতীয় বিশ্বযুদ্ধের সময়, সহস্রাধিক স্বেচ্ছাসেবক অফিস স্বেচ্ছাসেবীদের তত্ত্বাবধান করে,যারা সামরিক এবং অসামরিক মানুষদের বিভিন্ন প্রয়োজন পূরণ করেছিল, যার মধ্যে ছিল সরবরাহ সংগ্রহ, ছুটিতে থাকা সৈন্যদের বিনোদন, এবং আহতদের দেখাশোনা করা।

দ্বিতীয় বিশ্বযুদ্ধের পরে, লোকেরা তাদের পরোপকারী আবেগের কেন্দ্রবিন্দুকে অন্য বিষয় গুলিতে স্থানান্তরিত করে, যার মধ্যে ছিল দরিদ্রদের সহায়তা করা এবং স্বেচ্ছাসেবী কাজের জন্য বিদেশ গমন। ১৯৬০ সালে মার্কিন যুক্তরাষ্ট্রে, পিস কর্পস ছিল একটি বড় অগ্রগতি। ১৯৬৪ সালে যখন রাষ্ট্রপতি লিন্ডন বি জনসন দারিদ্র্যের বিরুদ্ধে যুদ্ধ ঘোষণা করেন, স্বেচ্ছাসেবার   সুযোগগুলি প্রসারিত হতে শুরু করে এবং পরবর্তী কয়েক দশক ধরে অব্যাহত থাকে। অনেক স্বেচ্ছাসেবা কেন্দ্র গড়ে উঠায়, স্বেচ্ছাসেবামূলক কাজ অনুসন্ধান করা আরও আনুষ্ঠানিক হয়ে ওঠে  এবং কাজ সন্ধান করার নতুন উপায় হয় ওয়ার্ল্ড ওয়াইড ওয়েব। 

কর্পোরেশন ফর ন্যাশনাল অ্যান্ড  কমিউনিটি সার্ভিস অনুসারে (২০১২) প্রায় ৬৪.৫ মিলিয়ন আমেরিকান বা ২৬.৫ শতাংশ প্রাপ্তবয়স্ক জনগোষ্ঠী, ৭.৯  বিলিয়ন ঘণ্টা স্বেচ্ছাসেবামূলক কাজ করেছে যার মূল্য ১৭৫ বিলিয়ন ডলার । এটি হিসাব করলে দাঁড়ায় প্রায় ১২৫-১৫০ ঘণ্টা প্রতি বছর অথবা প্রতি সপ্তাহে ৩ ঘণ্টা যেখানে প্রতি ঘণ্টা ২২ডলার হারে মূল্য হবে।  স্বেচ্ছাসেবীর সময় যুক্তরাজ্যে একরকম; অন্যান্য দেশের উপাত্ত পাওয়া যায়নি।

১৯৬০ সালে কিউবার তথাকথিত বিপ্লবী যুদ্ধ শেষ হবার পর, আর্নেস্তো চে গুয়েভারা স্বেচ্ছাসেবীর কাজের ধারণা তৈরি করেছিলেন। এটা তৈরি করা হয়েছিলএই উদ্দেশ্যে যে, দেশজুড়ে কর্মচারীরা  তাদের কাজের ক্ষেত্র গুলিতে কয়েক ঘণ্টা স্বইচ্ছায় কাজ করবে।

সঠিক অনুচ্ছেদ শিরোনাম কোনটি?
titleA. ২০১৮ ফিফা বিশ্বকাপ স্বেচ্ছাসেবক কার্যক্রম ঐতিহ্য: গুরুত্বপূর্ণ সামাজিক প্রকল্পগুলোর জন্য রাশিয়ার জাতীয় প্রতিযোগিতা
titleB. স্বাস্থ্য সুবিধাসমূহ
titleC. ২০ এবং ২১ শতক
titleD. স্কুলে স্বেচ্ছাসেবী কাজ
উত্তর: titleC
১৯৩৭ সালে মুসলিম পীর পরিবারের বংশধর গোলাম সরোয়ার হুসেনি কৃষক-প্রজা পার্টি থেকে মনোনয়ন নিয়ে বঙ্গীয় আইন পরিষদে নির্বাচিত হন। যদিও ১৯৪৬ সালের নির্বাচনে তিনি মুসলিম লীগ দলের প্রার্থীর নিকট পরাজিত হন। গোলাম সরোয়ারের পিতা এবং পিতামহ খুবই ধার্মিক ব্যক্তি হিসেবে পরিচিত ছিলেন এলাকায় এবং কঠোর ভাবে ধর্মীয় রীতিনীতি মেনে চলতেন। তারা বংশানুক্রমিক ভাবে শ্যামপুরের দিয়ারা শরীফের খাদিম ছিল। দিয়ারা শরীফ ওই এলাকার হিন্দু-মুসলিম সবার কাছেই খুব পবিত্র স্থান হিসেবে গন্য হত। কোলকাতা দাঙ্গার প্রত্যক্ষ সংগ্রাম দিবসের পর থেকেই হুসেনি উস্কানি মুলক বক্তব্য দেয়া শুরু করে এবং মুসলিমদেরকে হিন্দু নিধনে উৎসাহিত করতে থাকে। কিছু এলাকায় মুসলিমরা হিন্দু দোকান-পাট থেকে দ্রব্যাদি কেনা থেকে বিরত থাকে।রামগঞ্জ ও বেগমগঞ্জ পুলিশ স্টেশনের আওতাধীন এলাকার নৌকার মুসলিম মাঝিরা হিন্দু যাত্রীদেরকে পারাপার করতে অস্বীকৃতি জানায়। সেপ্টেম্বরের প্রথম সপ্তাহে মুসলিমরা সাহাপুরের হিন্দু দোকান-পাট লুট করে। কোলকাতা থেকে যে সকল হিন্দু তাদের গ্রামে দুর্গা পূজার ছুটি কাটাতে এসেছিল তারা স্থানীয় মুসলিমদের নিকট হয়রানি,নির্যাতন ও নিগ্রহের শিকার হন। মুসলিমরা অক্টোবরের ২ তারিখ থেকে সুযোগ পেলেই হিন্দুদের সম্পদ লুট,হিন্দুদেরকে হত্যা ও নির্যাতন শুরু করে দেয়।

সঠিক অনুচ্ছেদ শিরোনাম কোনটি?
titleA. জোরপূর্বক ধর্মান্তকরণ
titleB. সাম্প্রদায়িক প্রচারণা
titleC. উপক্রমনিকা
titleD. সাহায্য কার্যক্রম
উত্তর: titleB
জাতি ধর্ম নির্বিশেষে সকল রাষ্ট্র ও জনগণের প্রতি সমতার নীতিতে আস্থাশীল থাকার আদর্শে পরিচালিত হয়ে চুক্তি সম্পাদনকারী উচ্চ মর্যাদাসম্পন্ন উভয়পক্ষ সর্ব প্রকারের উপনিবেশবাদ ও বর্ণ বৈষম্যবাদের নিন্দা করছে এবং তাকে চুড়ান্তভাবে ও সম্পূর্ণরূপে নির্মুল করার জন্য প্রচেষ্টা চালানোর ব্যাপারে তাদের দৃঢ় প্রতিজ্ঞার কথা পুনরুল্লেখ করছে। চুক্তি সম্পাদনকারী উচ্চ মর্যাদাসম্পন্ন উভয়পক্ষ উপরিউক্ত অভীষ্ট লক্ষ্য অর্জনের জন্য অন্যান্য রাষ্ট্রের সঙ্গে সহযোগীতা করবে এবং উপনিবেশবাদ ও বর্ণ বৈশম্যবিরোধী এবং জাতীয় মুক্তির সংগ্রামে জনগণের ন্যায়সঙ্গত আশা-আকাক্সক্ষার প্রতি অকুণ্ঠ সমর্থন দান করবে।

সঠিক অনুচ্ছেদ শিরোনাম কোনটি?
titleA. অনুচ্ছেদ ৫
titleB. সমালোচনা
titleC. অনুচ্ছেদ ৮
titleD. অনুচ্ছেদ ২
উত্তর: titleD
গগনযান একটি সম্পূর্ণ স্বায়ত্তশাসিত ৩.৭-টন (৮,২০০ পাউন্ড) ওজনের মহাকাশযান, যা নভোচারীদের কক্ষপথে নিয়ে যেতে এবং সাত দিন অবধি অভিযানের সময়কালে নিরাপদে পৃথিবীতে প্রত্যাবর্তনের জন্য নকশা করা হয়েছে। এর পরিষেবা মডিউলটি দুটি তরল প্রোপেল্যান্ট ইঞ্জিন দ্বারা পরিচালিত হয়। নভোচারী মডিউলকে পরিষেবা মডিউলে যুক্ত করা হয় এবং তাদের একসাথে অরবিটাল মডিউল বলা হয়। জিএসএলভি-৩ বুস্টারটির পেলড ক্ষমতার ভিত্তিতে, পরিষেবা মডিউলের ভর হবে প্রায় ৩ টন (৬,৬০০ পাউন্ড)।

স্পেস ক্যাপসুলটিতে লাইফ সাপোর্ট এবং পরিবেশ নিয়ন্ত্রণ ব্যবস্থা থাকবে। এটি জরুরী ভিত্তিতে অভিযান বাতিল এবং জরুরী পলায়নের ব্যবস্থার সাথে সজ্জিত থাকবে, যা রকেট পোড়ার প্রথম পর্যায়ে বা দ্বিতীয় পর্যায়ে করা যেতে পারে। অরবিটাল গাড়ির মূল সংস্করণটির নাক ডকিংয়ের কৌশলের জন্য মুক্ত ছিল, তবে প্রাথমিক প্রবেশটি স্পষ্টতই বিস্ফোরক বল্ট দ্বারা সুরক্ষিত একটি পাশের হ্যাচের মাধ্যমে হয়েছিল।

মহাকাশযানের দুটি অনাকাঙ্ক্ষিত কক্ষপথে উড়ানের পরীক্ষার পরে, নভোচারী'সহ গগনযানকে ২০২১ সালের শেষদিকে জিএসএলভি এমকে-৩ রকেট দ্বারা উৎক্ষেপণ করা হবে।

শ্রীহরিকোটার সতীশ ধবন মহাকাশ কেন্দ্র (এসডিএসসি) থেকে উত্তোলনের প্রায় ১৬ মিনিটের পরে, রকেটটি মহাকাশযানকে পৃথিবী পৃষ্ঠ থেকে ৩০০-৪০০ কিলোমিটার (190-22 মাইল) উচ্চতার কক্ষপথে প্রবেশ করবে। যখন অবতরণ করার জন্য প্রস্তুত, তখন এর পরিষেবা মডিউল এবং সোলার প্যানেলগুলি নিষ্পত্তি করা হবে পুনরায় প্রবেশের আগে। ক্যাপসুলটি বঙ্গোপসাগরে প্যারাসুট স্প্ল্যাশডাউন করার জন্য ফিরে আসবে। ক্রু মডিউল দুটি প্যারাসুট দ্বারা সজ্জিত, যদিও একটি প্যারাসুট নিরাপদ স্প্ল্যাশডাউন করার জন্য যথেষ্ট ভাল। প্যারাসুটগুলি ক্রল মডিউলের গতি ২১৬ মি/সেকেন্ড (৭১০ ফুট/সে) থেকে স্প্ল্যাশডাউনে ১১ মি/সেকেন্ড (৩৬ ফুট/সে) এর নিচে নামিয়ে আনবে।

সঠিক অনুচ্ছেদ শিরোনাম কোনটি?
titleA. বিবরণ
titleB. অর্থায়ন এবং অবকাঠামো
titleC. ইতিহাস
titleD. পরীক্ষা
উত্তর: titleA
১৯৭১ সালের ২৫শে মার্চের রাতের পর ২৯শে মার্চ তারিখে ঢাকার জয়দেবপুর সেনানিবাসে অবস্থানরত পাঞ্জাবি সৈন্যদের বিরুদ্ধে দ্বিতীয় ইস্ট বেঙ্গল রেজিমেন্টের বিদ্রোহী সৈন্য এবং কর্মকর্তাগণ মুক্তিযুদ্ধকে সংগঠিত করার জন্য দেশের বিভিন্ন অঞ্চলে ছড়িয়ে পরেন। বিদ্রোহী সৈন্যদের অন্যতম ব্যান্ডপার্টির হাবিলদার হেমায়েত উদ্দিন কয়েকজন সৈন্যকে নিয়ে ফরিদপুরে আসেন। এ সময় ফরিদপুরের স্থানীয় জনগণের সহযোগিতায় তিনি পাকিস্তান সৈন্যদের প্রতিহত করলে বেশ কিছুদিন ফরিদপুর পাক সৈন্য মুক্ত থাকে। কিন্তু ঢাকা থেকে আধুনিক অস্ত্রসস্ত্রসহ পাকিস্তান সৈন্য ফরিদপুর গেলে হেমায়েত উদ্দিন সঙ্গীদের নিয়ে ২৮ শে এপ্রিল নিজ গ্রাম কোটালিপাড়ার টুপুরিয়ায় সরে আসেন। এ সময় স্থানীয় রাজাকারেরা তাকে আত্মসমর্পণ না করলে তার ছেলে এবং স্ত্রীকে ধরে নিয়ে যাওয়ার হুকমী প্রদান করে। হুমকীর খবর শুনে হেমায়েতের স্ত্রী আত্মহত্যা করেন। হেমায়েত সেখান থেকে সরে গিয়ে স্থানীয় নেতৃবৃন্দের সহায়তায় মুক্তিবাহিনী গড়ে তোলেন। তিনি এবং তার সঙ্গীরা কোটালিপাড়া থানা আক্রমণ করে প্রচুর অস্ত্র নিজেদের দখলে নেয়।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. হেমায়েত বাহিনী
titleC. মুক্তিযুদ্ধে অবদান
titleD. মৃত্যু
উত্তর: titleC
সিপিআই (এম) এর সৈয়দ মহ. মাসিহ ২০০৬ সালে ভাতার কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের বনমালি হাজরাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে সিপিআই (এম) এর সুভাষ মণ্ডল তৃণমূল কংগ্রেস বনমালী হাজরাকে এবং কংগ্রেসের সুশান্ত ঘোষকে পরাজিত করেন। ১৯৯১ সালে সিপিআই (এম) এর মেহবুব জাহেদী কংগ্রেসের ভোলানাথ সেনকে পরাজিত করেন। ১৯৮৭ এবং ১৯৮২ সালে সিপিআই (এম) এর সৈয়দ মহ. মাসিহ কংগ্রেসের বনমালী হাজরাকে এবং ভোলানাথ সেনকে উভয়ই পরাজিত করেন। ১৯৭৭ সালে কংগ্রেসের ভোলানাথ সেন ফরওয়ার্ড ব্লক এর শক্তিপদ চট্টোপাধ্যায়কে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. ২০১১
titleC. এলাকা
titleD. ১৯৫৭-১৯৭২
উত্তর: titleA
ইন্দোনেশিয়ার রাস্তায় যানবাহনের জন্য বিভিন্ন ধরনের যানবাহন ব্যবহৃত হয়। সড়ক ব্যবস্থার সাথে সংযুক্ত বেশিরভাগ জায়গায় বাস পরিষেবা বিদ্যমান। প্রধান শহরগুলির মধ্যে বিশেষত সুমাত্রা, জাভা এবং বালিতে স্টপেজ ও সরাসরি দুধরনের পরিষেবাই হয়; চূড়ান্ত গন্তব্য না হওয়া পর্যন্ত অনেক পরিষেবা কোনও স্টপ ছাড়াই চলাচল করে। আরও প্রত্যন্ত অঞ্চলে এবং ছোট শহরগুলির মধ্যে বেশিরভাগ পরিষেবা হিসেবে মিনিবাস বা মিনিভ্যান("অ্যাংকুট") রয়েছে। বাস এবং ভ্যানও শহরগুলির মধ্যে পরিবহনের প্রাথমিক মাধ্যম। প্রায়শই এগুলি শেয়ার ট্যাক্সি হিসাবে চালিত হয়।

অনেক শহরগুলিতে ভাড়া দেওয়ার পাশাপাশি ট্যাক্সি হিসাবে কয়েকরকম পরিবহনের ব্যবস্থা রয়েছে। কোপাজা বাস এবং জাকার্তায় আরও পরিশীলিত ট্রান্সজাকার্তা বাস র‌্যাপিড ট্রানজিট, যা বিশ্বের দীর্ঘতম বাস র‌্যাপিড ট্রানজিট (বিআরটি) ব্যবস্থা, যা প্রায় ২৩০.৯ কিলোমিটার (১৪৩.৫ মাইল) চলাচল করে এবং প্রতিদিন ৪,৩০,০০০ যাত্রী বহন করে (২০১৬ সালের হিসাব) যোগাকার্তা, পালেমবাং, বান্দুং, ডেনপাসার, পেকানবাড়ু, সেমারাং, মাকাসার এবং পাদাং এর মতো অন্যান্য শহরেও বিআরটি ব্যবস্থা রয়েছে আলাদা লেন ছাড়াই। অনেক শহরে বিভিন্ন ধরনের মোটর চালিত অটোরিকশা("বাজাজ") রয়েছে। ইন্দোনেশিয়ায় বেকাক নামে পরিচিত সাইকেল রিকশা গুলি শহরের রাস্তাগুলিতে নিয়মিত দর্শনীয় এবং সস্তা পরিবহন সেবা সরবরাহ করে। যানজট সৃষ্টি করার জন্য তাদের দোষও দেওয়া হয়েছে এবং ফলস্বরূপ, ১৯৭২ সালে এটিকে জাকার্তার বেশিরভাগ জায়গা থেকে নিষিদ্ধ করা হয়েছিল। কয়েকটি শহরে ঘোড়া টানা গাড়ি পাওয়া যায়।

ইন্দোনেশিয়ানদের ক্রমবর্ধমান ক্রয়ক্ষমতার কারণে বিশেষত বড় শহরগুলিতে, ব্যক্তিগত গাড়ি গুলি বেশি সাধারণ হয়ে উঠছে। তবে গাড়ীর পরিমাণ ক্রমবর্ধমান নতুন রাস্তা নির্মাণের পরিমাণকে যথেষ্ট হতে দিচ্ছে না, এর ফলে বড় শহরগুলিতে বিশেষত জাকার্তায় প্রায়শই যানজট হয়, যা প্রায়শই মহাসড়কেও ঘটে। জাকার্তায় বিশ্বের অন্যতম খারাপ ট্র্যাফিক জ্যাম রয়েছে।

ইন্দোনেশিয়ায় প্রায় ২,৮৩,১০২ কিলোমিটার (১,৭৫,৯১১ মাইল) পাকা মহাসড়ক এবং ২,১৩,৫০৫ কিলোমিটার (১,৩২,৬৬৬ মাইল) কাঁচা মহাসড় (২০১১ সালের হিসাব অনুযায়ী) রয়েছে। এএইচ২ হাইওয়েটি ইন্দোনেশিয়ার অন্যতম প্রধান মহাসড়ক। অন্যটি হল সুমাত্রার এএইচ২৫। ইন্দোনেশিয়ার কয়েকটি মহাসড়ক রয়েছে, এর মধ্যে কয়েকটি জাতীয় রুট (২৫ টি, বর্তমানে কেবল জাভা এবং আংশিকভাবে সুমাত্রাতে) রয়েছে এবং তাদের কয়েকটি টোল রোড। ইন্দোনেশিয়ার প্রথম টোল রোডটি জাগোরাউই টোল রোড, যা ১৯৭৮ সালে খোলা হয়েছিল। রাষ্ট্রপতি জোকো উইদোদো এর অধীনে টোল রোডের নির্মাণ কাজ ত্বরান্বিত হয়েছে, তার মেয়াদকালে ৫8৮ কিলোমিটার (৩৫৩ মাইল) টোল রাস্তা চালু হয়েছিল, যা পূর্বের রাষ্ট্রপতিদের চেয়ে বেশি ছিল। সর্বাধিক ব্যয়বহুল সিপুলারাং টোল রোড যা জাকার্তা এবং বান্দুং কে সিক্যাম্পেক এবং পূর‌ওয়াকার্তা-র মাধ্যমে সংযুক্ত করে।

ইন্দোনেশিয়াও ২০১২ সাল থেকে ধীরে ধীরে একটি ইন্টেলিজেন্ট ট্রান্সপোর্টেশন সিস্টেম (আইটিএস) চালু করেছে। আইটিএস ইন্দোনেশিয়া ২ এপ্রিল ২০১১ সালে তৈরি হয়।

সঠিক অনুচ্ছেদ শিরোনাম কোনটি?
titleA. পাইপলাইন
titleB. সড়ক এবং মহাসড়ক
titleC. নৌ পরিবহন
titleD. নৌপথ
উত্তর: titleB
আবু সাঈদ চৌধুরীর জন্ম ১৯২১ সালের ৩১শে জানুয়ারী টাঙ্গাইল জেলার নাগবাড়ির এক জমিদার পরিবারে। জমিদার পরিবার ছাড়াও, তার পিতা আবদুল হামিদ চৌধুরী পূর্ব পাকিস্তান প্রাদেশিক পরিষদের স্পিকার ছিলেন। ব্রিটিশ সাম্রাজ্য তাকে "খান বাহাদুর" উপাধী প্রদান করেছিল।

তিনি ১৯৪০ সালে কলকাতার প্রেসিডেন্সি কলেজ থেকে স্নাতক ডিগ্রী অর্জন করেন। এরপর ১৯৪২ সালে কলকাতা বিশ্ববিদ্যালয় থেকে আইনে স্নাতকোত্তর হন। দ্বিতীয় বিশ্বযুদ্ধের পরে তিনি লন্ডন থেকে ব্যারিস্টারি পাস করেন।

সঠিক অনুচ্ছেদ শিরোনাম কোনটি?
titleA. জন্ম এবং শিক্ষা
titleB. জাতিসংঘ কমিটি
titleC. বাংলাদেশের রাষ্ট্রপতি
titleD. পেশাজীবন
উত্তর: titleA
বিমান উঠা-নামায় কুয়াশা চরম প্রতিবন্ধিকতার পরিবেশ সৃষ্টি করে। দেখা গেছে যে, স্বাভাবিকভাবে কুয়াশার জলকণা বাষ্পীভবনের ফলে উড়ে যায়। এ থেকে বোঝা যায় যে, কৃত্রিম উপায়ে উত্তাপ সঞ্চার করতে পারলে কুয়াশা দ্রুত বাষ্পীভূত হতে পারে। বিস্তৃত অঞ্চলে কৃত্রিম উপায়ে উত্তাপ সঞ্চার করা অর্থনৈতিক কারণে মোটেই সম্ভব নয়। কিন্তু চুল্লীর সাহায্যে বিমানবন্দরের রানওয়ে থেকে কুয়াশা তাড়ানো সম্ভবপর।

২য় মহাযুদ্ধের সময়কালে ব্রিটিশেরা রানওয়ের উভয় পার্শ্বে সচ্ছিদ্র পাইপের মধ্য দিয়ে জ্বালানী তেল পুড়িয়ে কুয়াশা তাড়ানোর ব্যবস্থা করেছিল। এ ব্যবস্থার নাম ছিল "এফআইডিও" (ফগ ইনভেস্টিগেশন এন্ড ডিসপোজাল অপারেশন)। এজন্য প্রচুর উত্তাপ সঞ্চারের প্রয়োজন হয়। হিসেব করে দেখা গেছে যে, মাঝারি আয়তনের বিমান অবতরণ ক্ষেত্র থেকে কুয়াশা বিতাড়নের জন্য গড়ে ১ লক্ষ গ্যালন জ্বালানী তেলের প্রয়োজন পড়ে। নিঃসন্দেহে এ প্রক্রিয়া অত্যন্ত ব্যয়বহুল।

কুয়াশার জন্য জলাকর্ষী কণা ছিটানোর মাধ্যমে কুয়াশা কণাগুলোর মধ্যে মিলন ঘটিয়ে বর্ষণ ঘটানো যায়। এতে বায়ু কুয়াশামুক্ত হয়ে আসে। বর্ষণ ঘটানোর জন্য ক্যালসিয়াম ক্লোরাইড, সোডিয়াম ক্লোরাইড, অ্যামোনিয়া ইত্যাদিকে জলাকর্ষী কণা হিসেবে ব্যবহার করা হয়। এরূপভাবে কুয়াশা তাড়ানো অনেক ব্যয়বহুল এবং ব্যবহৃত জলাকর্ষী কণা উদ্ভিজ্জ ও বিমান অবতরণ ক্ষেত্রের যন্ত্রপাতির জন্য অত্যন্ত ক্ষতিকর। জলবিন্দু ছিটিয়েও আংশিকভাবে কুয়াশাকে তাড়ানো সম্ভব। জলবিন্দু নিচের দিকে নামার সময় কুয়াশা কণাকে সঙ্গে নিয়ে অবতরণ করার ফলে কুয়াশা ক্রমে হাল্কা হয়ে আসে। সকল প্রকার কুয়াশার মধ্যে বিকিরণজাত কুয়াশাকে সাফল্যজনকভাবে বিতাড়ন করা দুরূহ ব্যাপার। কোনক্রমে কুয়াশার মধ্যে ফাঁকা জায়গা তৈরী করা সম্ভব হলেও ঘণ্টায় ১০ থেকে ২০ বা তদূর্ধ্ব গতিসম্পন্ন বায়ু সহজেই ঐ ফাঁকা স্থানটিকে সরিয়ে নিয়ে যায়। এছাড়াও বায়ুর উত্তাল প্রবাহে ঐ ফাঁকা স্থানটি ক্রমে সঙ্কুচিত হয়ে আসে। বিকিরণজাত কুয়াশায় বিমান উঠা-নামা করার মত ফাঁকা স্থান তৈরী করা সম্ভব।

যথেষ্টসংখ্যক বিমান উড্ডয়ন-অবতরণ করলে কুয়াশা বিতাড়নের ব্যয় পুষিয়ে নেয়া যায়। কুয়াশা বিতাড়নের সম্পূর্ণ সাফল্য অর্জিত না হলেও কুয়াশাপ্রধান অঞ্চলে অবস্থিত ব্যস্ত বিমানবন্দরে কুয়াশা বিতাড়নের কাজ সকল করা হয়ে থাকে।

সঠিক অনুচ্ছেদ শিরোনাম কোনটি?
titleA. অবকাঠামো
titleB. অবতরণ ক্ষেত্র
titleC. পরিচালনা
titleD. কুয়াশায় প্রতিবন্ধকতা
উত্তর: titleD
শূককীট সবুজ বর্ণের এবং দেহে অজস্র রোঁয়া দেখা যায়। পরিণত অবস্থায় পাতার সাথে মিশে থেকে আত্মগোপন করে। ডিম ফুটে বেরিয়ে প্রথমেই ডিমের খোলার কিছুটা অংশ খেয়ে নেয়। এরা সাধারনত পাতার নিচের পিঠে থাকে। আমরুল পাতার বোঁটার গায়ে অথবা কান্ডের গায়েও দেখা যায়। ফুলের কুঁড়ি অথবা কচি পাতা এদের প্রধান আহার্য। প্রথম অবস্থায় এরা পাতার উপরের ত্বক অক্ষত রেখে নিচের পিঠ থেকে খায়, পরে পাতার ধার বরাবর খেতে থাকে। পূর্নাংগ শূককীট পিঁপড়েদের পরিচর্যা পায়।
সঠিক অনুচ্ছেদ শিরোনাম কোনটি?
titleA. আকার
titleB. আহার্য উদ্ভিদ
titleC. পুরুষ
titleD. শূককীট
উত্তর: titleD
মুঘল স্থাপত্য বাংলায় বিস্তার লাভ করতে থাকে ১৬শ, ১৭শ এবং ১৭ শতকে। ১৫৮২ সালের বগুড়ার খেরুয়া মসজিদ প্রথম দিকের অন্যতম একটি নিদর্শন। তারা আগের সুলতানি আমলের স্থাপত্যশৈলী প্রতিস্থাপন করে। যেটা সব চেয়ে বেশি প্রয়োগ করা হয়েছিল ঢাকায়। বুড়িগঙ্গার তীরে অবস্থিত মুঘল নগরী পূর্বের ভেনিস নামে পরিচিতি লাভ করেছিল। লালবাগ কেল্লা ব্যাপকভাবে বাগান, ফোয়ারা, একটি মসজিদ, একটি কবর, একটি বৈঠক খানা (দিওয়ান-ই খাস) এবং দরজাযুক্ত একটি দেয়াল দ্বারা সজ্জিত করা হয়েছিল। ঢাকার বড় কাটরা এবং ছোট কাটারা ছিল সকল ব্যাবসা-বাণিজ্যের কেন্দ্রবিন্দু। এই শহরের আরও অন্যান্য স্থাপ্যতের মধ্যে অন্যতম হচ্ছে, ধানমন্ডি শাহী ঈদগাহ (১৬৪০), সাত গম্বুজ মসজিদ (১৬৮০), হাজী শাহাবাজের মাজার ও মসজিদ (১৬৭৯) এবং খান মোহাম্মদ মৃধা মসজিদ (১৭০৪)। বাংলার নবাবগণের আমলে মুর্শিদাবাদ শহরও মুঘল স্থাপ্যতের স্বর্গে পরিণত হয়। কাটরা মসজিদ (১৭২৩) এখানকার সবচেয়ে লক্ষণীয় স্থাপত্য।

গ্রামীণ পশ্চাৎপদ অঞ্চলে দেশীয় বাঙালি ইসলামিক শৈলীর সাথে মুঘল উপাদান যুক্ত করে জাঁকজমকপুর্ন স্থাপত্য তৈরি হতে থাকে। যার মধ্যে অন্যতম চমৎকার শৈলী হচ্ছে টাঙ্গাইলের আতিয়া মসজিদ (১৬০৯)। বেশ কিছু অনন্য পোড়ামাটির হিন্দু মন্দির স্থাপত্য এই সময়কালে তৈরি করা হয়েছিল। এসবের মধ্যে কান্তজীর মন্দির (১৭০৪) এবং বিষ্ণুপুরের মন্দিরসমুহ (১৬০০-১৭২৯) উল্লেখযোগ্য।

সঠিক অনুচ্ছেদ শিরোনাম কোনটি?
titleA. কৃষি সংস্কার
titleB. অভিবাসন
titleC. বাংলার নবাবগণ
titleD. স্থাপত্য
উত্তর: titleD
২০১১ সালের ভারতীয় জনগণনা অনুযায়ী তিরুনেলবেলি শহরের মোট জনসংখ্যা ছিল ৪৭৩,৬৩৭ জন। লিঙ্গ অনুপাত ছিল প্রতি ১০০০ পুরুষের বিপরীতে ১০২৭ জন নারী, যেখানে ভারতের জাতীয় গড় অনুপাত ৯২৯ জন। ৬ বছরের নিচের জনসংখ্যা ৪৫৬২৪ জন, এর মধ্যে ২৩,৮৯৩ জন পুরুষ এবং ২২,৭৩০ জন মহিলা। তফসিলি জাতি ও উপজাতি যথাক্রমে ১৩.১৭% ও ০.৩২% শতাংশ। তিরুনেলবেলির স্বাক্ষরতার হার ৮১.৪৯%, যেখানে ভারতের জাতীয় স্বাক্ষরতার হার ৭২.৯৯% শতাংশ। এখানে ১২০,৪৬৬টি পরিবার বসবাস করে।

২০১১ সালের হিসেব অনুযায়ী তিরুনেলবেলির মোট জনসংখ্যার ৬৯.০% হিন্দু, ২০.২% মুসলমান, ১০.৫৯% খ্রিস্টান, ০.০১% শিখ, ০.০১% বৌদ্ধ, ০.০১% জৈন এবং ০.৩৫% অন্যান্য ধর্মের লোক বসবাস করে।

সঠিক অনুচ্ছেদ শিরোনাম কোনটি?
titleA. প্রশাসন
titleB. ভূগোল
titleC. শিক্ষা
titleD. জনসংখ্যা
উত্তর: titleD
প্রাচীনকালে ভারতীয় রাজনৈতিক দর্শন (১) জাতি এবং রাষ্ট্রের (২) ধর্ম এবং রাষ্ট্রের মধ্যে একটি স্পষ্ট পার্থক্য চিহ্নিত করেছিল। হিন্দু রাষ্ট্রের গঠনগুলি সময়ের সাথে সাথে বিকশিত হয়েছিল এবং এই বিকাশের ধারাটি রাজনৈতিক এবং আইনি আচরণ এবং প্রচলিত সামাজিক প্রতিষ্ঠানের উপর ভিত্তি করে গঠিত হয়েছিল। রাষ্ট্রের প্রতিষ্ঠানগুলি সরকার, প্রশাসন, প্রতিরক্ষা, আইন শৃঙ্খলায় মোটামুটিভাবে বিভক্ত ছিল। এই রাষ্ট্রগুলোর প্রধান প্রশাসনিক সংস্থা মন্ত্রজ্ঞের মধ্যে ছিলো রাজা, প্রধানমন্ত্রী, সেনাবাহিনীর সেনাপতি, রাজার প্রধান ঠাকুর। প্রধানমন্ত্রী কার্যনির্বাহী প্রধান (মহা আমাত্য) সহ মন্ত্রীদের কমিটির নেতৃত্ব দেন।

চাণক্য ছিলেন খ্রিস্টপূর্ব চতুর্থ শতাব্দীর ভারতীয় রাজনৈতিক দার্শনিক। "অর্থশাস্ত্র" একজন বিজ্ঞ শাসকের জন্য রাজনীতি বিজ্ঞানের বিবরণ, পররাষ্ট্র বিষয়ক ও যুদ্ধের নীতিমালা, গুপ্তচর রাষ্ট্রের ব্যবস্থা এবং রাষ্ট্রের নজরদারি ও অর্থনৈতিক স্থিতিশীলতার বিবরণ প্রদান করে। চাণক্য ব্রুহস্পতি, ঊষানস, প্রচেতাসা মনু, পরাসর এবং আম্বি সহ বেশ কয়েকটি কর্তৃপক্ষের উদ্ধৃতি দিয়েছিলেন এবং নিজেকে রাজনৈতিক দার্শনিকদের বংশধর হিসাবে বর্ণনা করেছিলেন এবং তার পিতা চাণক তার পূর্বসূরী ছিলেন। রাজনৈতিক দর্শনে আরও একটি প্রভাবশালী প্রচলিত ভারতীয় গ্রন্থ হলো শুক্র নীতি। প্রাচীন ভারতে আইনের একটি কোডের উদাহরণ হলো মনুসংহিতা বা মনুর আইন।

সঠিক অনুচ্ছেদ শিরোনাম কোনটি?
titleA. ইতিহাস
titleB. সমসাময়িক
titleC. প্রাচীন ভারত
titleD. রাজনৈতিক দর্শনের বিষয়বস্তু
উত্তর: titleC
২০০৫ সালের মার্ভে একটি বইয়ে সাবেক গোয়েন্দা প্রধান মলয় কৃষ্ণ ধর দাবি করেন যে রাষ্ট্রীয় স্বয়ংসেবক সংঘ (আরএসএস), বিজেপি এবং ভিএইচপির নেতারা ইমারতটি ভাঙার দশ মাস পূর্বেই এটি ভাঙার পরিকল্পনা করেছিলেন। বইটিতে ইস্যুটির ব্যাপারে পি. ভি. নরসিমা রাওয়ের পদক্ষেপের সমালোচনা করা হয়। ধর আরো দাবি করেন যে, তিনি বিজেপি ও সংঘ পরিবারের ব্যক্তিদের একটি বৈঠকের নিরাপত্তা প্রদানের দায়িত্বে ছিলেন এবং বৈঠকটিতে নিঃসন্দেহে "তারা (আরএসএস, বিজেপি, ভিএইচপি ১৯৯২ সালে অযোধ্যায় হিন্দুত্বের জিগির তুলে প্রলয় সৃষ্টির নীল নকশা রচনা করেছিলেন। আরএসএস, বিজেপি, ভিএইচপি এবং বৈঠকে উপস্থিত বজরং দলের নেতাদের সবাই সুসংগঠিতভাবে কাজটি সম্পন্ন করতে চাইলেন।" তিনি উল্লেখ করেন যে, তিনি ঐ বৈঠকের কথাবার্তা রেকর্ড করে তার উপরের কর্মকর্তার কাছে হস্তান্তর করেছিলেন। তিনি আরো উল্লেখ করেন যে, তিনি নিশ্চিত যে ব্যাপারটা তার উপরের কর্মকর্তা প্রধানমন্ত্রী (রাও) এবং স্বরাষ্ট্রমন্ত্রীকে (শঙ্কররাও চবন) অবহত করেছেন। তিনি আরো দাবি করেন যে, এ বিষয়ে কেউ প্রকাশ্যে স্বীকার করুক আর নাই করুক, মনে মনে সবাই স্বীকাফ করে যে, অযোধ্যার ঘটনা " হিন্দুত্বকে রাজনৈতিক হাতিয়ার হিসেবে ব্যবহার করার ক্ষেত্রে অনন্য সুযোগ" হিসেবে কাজ করেছে।

২০১৪ সালের এপ্রিল মাসে "কোবরাপোস্ট" এর একটি প্রতিবেদনে দাবি করা হয় যে, ধ্বংসযজ্ঞটি শুধু উন্মত্ত জনতার কাজ ছিল না, এটা ছিল পূর্ব পরিকল্পিত এবং এর ভিত রচিত প্রচণ্ড গোপনীয়তার মাঝে, যাতে সরকারি গোয়েন্দা সংস্থার সদস্যরা এটি সম্পর্কে কোন কথা জানতে না পারে। প্রতিবেদটিতে আরো দাবি করা হয় যে, বিশ্ব হিন্দু পরিষদ এবং শিব সেনার সদস্যরা আলাদা আলাদা ভাবে ইমারতটি ধ্বংসের কয়েক মাস পূর্বেই ইমারতটি ধ্বংসের পরিকল্পনা করেছিল।

সঠিক অনুচ্ছেদ শিরোনাম কোনটি?
titleA. বাংলাদেশ
titleB. প্রতিক্রিয়া
titleC. জনপ্রিয় সংস্কৃতিতে
titleD. ধ্বংসযজ্ঞের নীল নকশা চক্রান্ত করার অভিযোগ
উত্তর: titleD
১৯১৬ সালে ব্রিজটির ভিত্তিপ্রস্তর করা হয়। কিন্তু প্রথম বিশ্বযুদ্ধের ডামাডোলে এই সেতুটির প্রতি মনোযোগ দিতে পারেনি যুক্তরাষ্ট্র। ১৯৩০ সালে যুক্তরাষ্ট্রের সংশি্লষ্ট বিভাগ সেতুটি নির্মাণের অনুমতি দেয়। নকশায় সেতুটির প্রধান স্তম্ভটি ৪০০২ ফুট করার পরিকল্পনা করা হয়েছিল। সেতু নির্মাণের কাজ শুরু হয় ৫ জানুয়ারি ১৯৩৩ সালে। নানারকম সমস্যা কাটিয়ে প্রায় বাইশ বছর ধরে এর নির্মাণ কাজ চলে। সেতুটি নির্মাণে খরচ হয়েছিল ২৭ থেকে ৩৫ মিলিয়ন ডলার। সেতুটির নির্মাণকাজ শেষ হয় ১৯৩৭ সালে। তত্কালীন প্রেসিডেন্ট ফ্রাঙ্কলিন ডি রুজভল্টে উদ্বোধন করেন। ২৭ মে এটি সবার জন্য উন্মুক্ত করা হয়।

সঠিক অনুচ্ছেদ শিরোনাম কোনটি?
titleA. পর্যটন
titleB. আকার
titleC. ভিত্তিপ্রস্তর ও নির্মাণ
titleD. আত্মহত্যার সেতু
উত্তর: titleC
আশির দশকের শেষ দিকে দাউদকান্দি উপজেলার উত্তরাঞ্চলের অংশে "পীর শাহবাজ নগর" নামে আলাদা থানা করার দাবি উঠে। পরে ২০০৪ সালে তিতাস উপজেলা গঠন করা হয়। নয়টি ইউনিয়ন নিয়ে দাউদকান্দি উপজেলা থেকে বিভক্ত হয়ে এই উপজেলা তৈরি করা হয়। ২০০৪ সালের ৩০ মার্চ স্থানীয় সরকার, পল্লী উন্নয়ন ও সমবায় মন্ত্রণালয়ের অধীনস্থ স্থানীয় সরকার বিভাগের জারীকৃত এক প্রজ্ঞাপনে তিতাস উপজেলাকে পূর্ণাঙ্গ উপজেলা হিসাবে ঘোষণা করা হয় এবং ৪ এপ্রিল তা গেজেটে অতিরিক্ত সংখ্যায় প্রকাশিত হয়। উপজেলার ৫টি ইউনিয়নের উপর দিয়ে বহমান তিতাস নদী থেকে উপজেলার নামকরণ করেন তৎকালীন মন্ত্রী এবং স্থানীয় সংসদ সদস্য খন্দকার মোশাররফ হোসেন।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. অবস্থান
titleC. ইতিহাস
titleD. প্রশাসনিক এলাকা
উত্তর: titleC
আমেরিকার গৃহযুদ্ধ চলাকালীন, বাষ্পীভবন এর জন্য বৃহত্তর ভূপৃষ্ঠের কারণে , সিরাপ প্রস্তুতকারকরা বড় সমতল শীট ধাতু প্যান ব্যবহার করা শুরু করে কারণ তারা ভারী বৃত্তাকার লোহার চুল্লির উপর ফোটানোর চেয়ে এটাতে বেশি দক্ষ ছিল । ১৮৫৮ সালে বাষ্পীভবন প্রথম ব্যবহার করা হয়, প্রানরস কে তাপ দিতে ও ঘনীভূত করতে। ১৮৭২ সালে বাষ্পীভবন আর উন্নত হয়, যেখানে ছিল দুইটি প্যান এবং একটি ধাতু খিলান এবং এর ফলে ফোটানোর সময় ব্যাপকভাবে কমে গিয়েছিল। ১৯০০ সালের কাছাকাছি, আর ও একটি নতুন বাষ্পীভবন প্রক্রিয়া তৈরি করা হয়। 
ধীরে ধীরে প্লাস্টিকের ব্যাগ বালতির জায়গা নিয়ে নেয়, যার ফলে মানুষ সহজে দেখতে পেত কতটুকু প্রানরস জমা হয়েছে। এছাড়া ও সিরাপ উৎপাদনকারীরা টান ট্রাক্টর ব্যবহার শুরু করে। কিছু প্রযোজক মোটর চালিত ট্যাঁনারস ব্যবহার শুরু করে, কিন্তু এই কৌশল ব্যাপকভাবে ব্যবহার করা হয়নি। তাপীকরণ পদ্ধতিগুলি ছিল বিচিত্র: আধুনিক প্রযোজকরা কাঠ, তেল, প্রাকৃতিক গ্যাস, প্রোপেন, বা বাষ্প ব্যবহার করত, প্রাণরস বাষ্পীভূত করতে। সিরাপ দূষণ রোধ করার জন্য আধুনিক পরিস্রাবণ পদ্ধতি ছিল নিখুত। 
১৯৭০-এর দশকে একটি বিরাট সংখ্যার প্রযুক্তিগত পরিবর্তন ঘটে। বাষ্পীভবন ঘর থেকে প্রানরস সরাসরি সংগ্রহ করা যায়, যেহেতু শতাব্দীর প্রথম দিকে পরীক্ষামূলক প্লাস্টিক পাইপ সিস্টেম ছিল নিখুঁত। পাইপ সিস্টেম এ যোগ করা হয় ভ্যাকুয়াম পাম্প , এছাড়া প্রিহিটার গুলো উন্নত করা হয় ব্যবহার করা জিনিসকে আবার ব্যবহারের উপযোগী করে তোলার জন্য। প্রযোজকরা সিদ্ধ হওয়ার আগে প্রানরস থেকে পানি নিষ্কাশনের একটি অংশ নিতে রিভার্স আস্রবণ মেশিন উদ্ভাবন করেন, যা প্রক্রিয়াকরণ দক্ষতা বৃদ্ধি করে। 
পাইপ এবং ভ্যাকুয়াম পাম্প, নতুন ফিল্টারিং , সুপারচার্জ প্রিহিটার কৌশল উন্নতির কারণে ভাল স্টোরেজ পাত্র উন্নত করা হয়েছে। কীটপতঙ্গ নিয়ন্ত্রণ ও উন্নত উডলট ব্যবস্থাপনার ওপর গবেষণা অব্যাহত রাখা হয়। ২০০৯ সালে ভারমন্ট বিশ্ববিদ্যালয়ের গবেষকরা উন্মোচন করেন একটি নতুন ধরনের ট্যাপ যা গাছে প্রাণরস এর পিছনে গড়িয়ে পরা থেকে বাধা দেয়, ব্যাকটেরিয়া দূষণ হ্রাস করে এবং জলোচ্ছাস এ গর্ত আরোগ্য করার প্রচেষ্টার থেকে গাছ কে বাধা দেয়। পরীক্ষায় দেখা যায় যে, পরিপক্ক গাছের পরিবর্তে বাগানের মধ্যে চারা নাটকীয়ভাবে উত্পাদনশীলতা বাড়িয়ে দেয়া সম্ভম।

সঠিক অনুচ্ছেদ শিরোনাম কোনটি?
titleA. ১৮৫০ থেকে
titleB. উৎস
titleC. প্রক্রিয়াকরণ
titleD. ইউরোপীয়
উত্তর: titleA
শিবচরের জনগোষ্ঠীর আয়ের প্রধান উৎস কৃষি যা মোট আয়ের ৬৩.৯৫%, অকৃষি শ্রমিক ২.১৬%, শিল্প ০.৮১%, ব্যবসা ১৪.৫৭%, পরিবহন ও যোগাযোগ ২.১৮%, চাকরি ৬.১৬%, নির্মাণ ১.২২%, ধর্মীয় সেবা ০.১৫%, রেন্ট অ্যান্ড রেমিটেন্স ০.৭১% এবং অন্যান্য ৮.০৯%। এছাড়াও এখানে চীনাবাদাম, ডাল, পিঁয়াজ, রসুন, পান, সরিষা বাণিজ্যিকভাবে চাষ হয়। রবি ও খরিফ ফসল হিসেবে চীনাবাদাম চাষ হয়। ২০০১ সালের ভূমি জরিপ অনুসারে শিবচরের ৬৫.৭৭ শতাংশ বসবাসকারীর কৃষিভূমির মালিকানা রয়েছে। শিবচরের প্রধান কৃষিজ ফসল ধান, পাট, গম, ডাল, আখ, পিঁয়াজ, রসুন, সরিষা, পান, চীনাবাদাম ও শাকসবজি। ফলের মধ্যে আম, জাম, বেল, তেঁতুল, কলা সবচেয়ে বেশি উৎপাদিত হয়। উপজেলার অনেক ইউনিয়নে গবাদি পশু পালন, মৎস খামার ও নার্সারি রয়েছে।

শিবচর উপজেলার বিভিন্ন শিল্প ও কলকারখানা, কুটিরশিল্প অর্থনীতিতে গুরুত্বপূর্ণ ভূমিকা পালন করে। এ উপজেলায় শিল্প ও কলকারখানা তেমনভাবে গড়ে উঠেনি। কুটিরশিল্পের মধ্যে রয়েছে লৌহশিল্প, দারুশিল্প, মৃৎশিল্প, সূচিশিল্প, বাঁশের কাজ, বেতের কাজ। প্রধান রপ্তানি পণ্যের মধ্যে উল্লেখযোগ্য হল চীনাবাদাম, ডাল, পিঁয়াজ, রসুন, পান, সরিষা।

সঠিক অনুচ্ছেদ শিরোনাম কোনটি?
titleA. ভূগোল
titleB. সংস্কৃতি ও খেলাধুলা
titleC. অর্থনীতি
titleD. শিক্ষা
উত্তর: titleC
টাঙ্গাইল জেলার সন্তান মোঃ আলহা্জ্ব নূর রহমান ১৯৭২ সালে বিদ্যালয়টি প্রতিষ্ঠা করেন। ১৯৯৫-১৯৯৬ শিক্ষাবর্ষে সরকারের শিক্ষা সম্প্রসারন নীতির আওতায় অগ্রসরমান বিদ্যালয় হিসেবে প্রথম স্বীকৃতিপ্রপ্ত মধুপুর শহীদ স্মৃতি উচ্চ বিদ্যালয়, মধুপুর শহীদ স্মৃতি উচ্চ মাধ্যমিক বিদ্যালয় নাম নিয়ে কলেজ হিসাবেও আত্মপ্রকাশ করে। প্রথম ১৯৭৬ সালে এস,এস,সি এবং ১৯৯৭ সালে এইস,এস,সি পরীক্ষায় অংশগ্রহণ করে। তখন থেকেই এ প্রতিষ্ঠানে স্থাপিত হয়েছে এইস,এস,সি পরীক্ষা কেন্দ্র।

সঠিক অনুচ্ছেদ শিরোনাম কোনটি?
titleA. ইতিহাস
titleB. ফলাফল
titleC. অবস্থান
titleD. পুরস্কার
উত্তর: titleA